101 



ældre Bjærgfyr, selv om dette kun var som Hegn, men 

 tillige underkastedes adskillige yngre Plantninger, der 

 fan'dtes paa min Vej, saavel som Mark- og Have-Hegn, 

 et Eftersyn. 



I. Klitplantagerne 



I Bordrup Plantages vestlige Del findes flere 

 større Partier af mandshøje Bjærgfyrrer i tæt Bevoxning, 

 i hvilke nogle faa Larvekolonier bemærkedes af Over- 

 plantøren i September 1889; ved den nærmere Under- 

 søgelse viste det sig, at der spredt omkring i disse Par- 

 tier fandtes tydelige Spor af Larvernes Gnav, dels langs 

 Gjennemhugningerne, dels inde i Bevoxningerne og her 

 i Træernes Top. Man kunde i Afstand kjende de an- 

 grebne Træer paa de hvide Harpixdraaber, der var flydt 

 ud af Huller i Barken, som Lophyrus-Larverne havde 

 ædt. Koloniernes Antal har dog ikke været stort, og 

 de have siddet meget for spredt, til at kunne gjøre 

 nogen Skade af Betydenhed. 



I Skjødstrup-Aal Plantage ere Bjærgfyrrerne 

 unge, med Undtagelse af et mindre Parti ved Overplan- 

 torboligen, hvor Overplantøren i August 1889 opdagede 

 Lophyrus-Larver. Klyngerne sade her højt tilvejrs i 

 Toppen af c. 22 Aars Bjærgfyrrer; de Grene, paa hvilke 

 de sade, klippedes ned med et dertil indrettet Apparat, 

 og Larverne knustes. — I en i Nærheden beliggende 

 Bjærgfyrplantning, tilhørende Aal Præstegaard, iagttoges 

 samtidig et Angreb, hvis Spor endnu saas til alle Sider. 

 Koloniernes Antal maa have været ret betydeligt, og de 

 maa have siddet forholdsvis tæt. I Jordbunden fandtes 

 et tæt Lag Exkrementer og talrige Kokon'er, for største 

 Delen slæbte sammen af Musene i disses Gange. Ogsaa 

 her havde Overplantøren foranstaltet Larverne ødelagte. 

 Larverne dræbtes med Hænderne, idet man fattede om 

 Grenene og trak ud med Naalene. 



